รัฐมนตรีว่าการกระทรวงยุติธรรม แถลงข่าวการขยายผลการสอบสวนคดีแชร์ Forex – 3D โดยสามารถยึดรถยนต์หรูได้กว่า 40 ล้านบาท
รัฐมนตรีว่าการกระทรวงยุติธรรม แถลงข่าวการจยายผลการสอบสวนคดีแชร์ Forex – 3D โดยสามารถยึดรถยนต์หรูได้กว่า 40 ล้านบาทนายสมศักดิ์ เทพสุทิน รัฐมนตรีว่าการกระทรวงยุติธรรม แถลงข่าวความคืบหน้าคดีพิเศษที่ 153/2562 กรณีประชาชนถูกหลอกลวงให้ร่วมลงทุนโดยนำเงินไปซื้อขายอัตราแลกเปลี่ยนเงินตราสกุลต่างๆ โดยผ่านเฟซบุ๊กชื่อ Forex – 3D ว่า กรมสอบสวนคดีพิเศษ หรือดีเอสไอ ได้รับการประสานจากทางกองบังคับการสืบสวนนครบาล 3 ได้ตรวจยืดรถยนต์หรู จำนวน 7 คัน มูลค่ากว่า 43 ล้านบาท ที่คาดว่าเป็นทรัพย์สินของนายอภิรักษ์ โกฎธิ ซึ่งเป็นทรัพย์ที่เกี่ยวข้องกับคดีแชร์ดังกล่าว โดยทางผู้กระทำความผิดได้นำไปซุกซ่อนไว้ที่บริเวณถนนสุขุมวิทซอย 24 อาทิ รถยนต์มาเซราติ รถยนต์พอร์ช รถยนต์เฟอร์รารี่ รถยนต์ฟอร์ด มัสแตง กรณีดังกล่าวเป็นการปฏิบัติการตรวจค้นและยึดทรัพย์เป็นครั้งที่ 3 ซึ่งดคีนี้มีผู้เสียหายทั้งสิ้น 11,565 คน รวมมูลค่าความเสียหายกว่า 1,585 ล้านบาท โดยดีเอสไอสามารถตรวจยึดทรัพย์สินต่างๆ ได้แล้วกว่า 700 ล้านบาท และจะเปิดให้ผู้เสียหายจากกรณีดังกล่าวเข้ามาให้ข้อมูลได้ถึงวันที่ 25 ธันวาคมนี้ รัฐมนตรีว่าการกระทรวงยุติธรรม กล่าวอีกว่า ส่วนกรณีที่นายโสภณ วงษ์สวัสดิ์ คนขับรถบรรทุกได้ร้องขอความเป็นธรรมกรณีถูกเจ้าหน้าที่ตำรวจ จับกุมโดยกล่าวหาว่ามียาบ้าไว้ครอบครองโดยผิดกฎหมายจำนวน 1 เม็ด โดยเชื่อว่าถูกกลั่นแกล้ง โดยกรณีดังกล่าวสถานบันนิติวิทยาศาสตร์ได้ใช้เทคโนโลยีในการตรวจสอบสารเสพติดจากเส้นผม พบว่า ไม่พบสารเสพติดในกลุ่มยาบ้า อย่างไรก็ตาม กระทรวงยุติธรรมพร้อมเป็นพยานให้นายโสภณ ในการต่อสู้คดีในชั้นศาลต่อไป